**GLAVA: 10920 VRHOVNI SUD REPUBLIKE HVATSKE**

**RKP: 3357**

**OIB: 20599635268**

**OBRAZLOŽENJE OPĆEG DIJELA FINANCIJSKOG PLANA VRHOVNOG SUDA REPUBLIKE HRVATSKE ZA 2024. I PROJEKCIJA ZA 2025. I 2026.**

**PRIHODI I PRIMICI**

**AKTIVNOST: 631000 VOĐENJE SUDSKIH POSTUPAKA IZ NADLEŽNOSTI VRHOVNOG SUDA REPUBLIKE HRVATSKE**

**IZVOR FINANCIRANJA - 11 OPĆI PRIHODI I PRIMICI**

Planirani prihodi i primici u 2024. godini iznose 5.349.103,00 eura

Planirani prihodi i primici u 2025. godini iznose 5.345.194,00 eura

Planirani prihodi i primici u 2026. godini iznose 5.406.550,00 eura

Prihodi i primici za razdoblje od 2024. do 2026. godine odnose se na prihode iz Državnog proračuna (skupina 6711 Prihodi iz nadležnog proračuna za financiranje rashoda poslovanja i 6712 Prihodi iz nadležnog proračuna za financiranje rashoda za nabavu nematerijalne imovine) koji se koriste za podmirenje redovnih rashoda poslovanja.

**RASHODI I IZDACI**

Najveći dio planiranih rashoda poslovanja (razred 31), odnosi se na rashode za zaposlene. Značajnije odstupanje planiranih rashoda za zaposlene u odnosu na prethodu godinu, odnosi se na nova imenovanja sudaca i nova zapošljavanja službenika i namještenika.

Povećanje planiranih materijalnih rashoda (32) u odnosu na prethodno razdoblje, odnosi se najviše na rashode za usluge tekućeg i investicijskog održavanja i intelektualne i osobne usluge (usluge prevoditelja u sudskim postupcima, usluge student servisa i ostale intelektualne usluge). Rashodi za zdravstvene usluge povećani su za sistematske preglede zaposlenika sukladno pravima iz Kolektivnog ugovora za državne službenik i namještenike.

Prijedlog povećanja rashoda za bankarske usluge i usluge platnog prometa, odnosi se novi model plaćanja obveza prema dobavljačima sukladno odluci Ministarstva pravosuđa i upave RH.

Rashodi za nabavu proizvedene dugotrajne imovine (42) planirani su za 2024. godinu u iznosu od 44.191,00 eura, u 2025. godini u iznosu od 34.055,00 eura i 2026. godini u iznosu od 37.350,00 eura. Navedeni rashodi odnose se na rashode za nabavu uredske opreme, komunikacijske opreme, opreme za održavanje i zaštitu.

Također, planirani su rashodi za prijevozna sredstva, a odnose se na rashode za otplatu zajmova za financijski leasing za nabavu dva službena vozila.

Rashodi za dodatna ulaganja na nefinancijskoj imovini (45) odnose se za saniranje zgrade i poslovnih prostora Vrhovnog suda RH.

**IZVOR FINANCIRANJA - 31 VLASTITI PRIHODI**

**PRIHODI**

Planirani su vlastiti prihodi za 2024. godinu u iznosu od 6.645,00 eura, za 2025. godinu u iznosu od 6.636,00 eura i za 2026. godinu u iznosu od 7.100,00 eura.

Vlastiti prihodi se ostvaruju od prihoda čajne kuhinje Vrhovnog suda Republike Hrvatske, naknada za preslikavanje, ispis i umnožavanje te presnimavanje spisa strankama i od najma prostora za samoposlužni aparat za tople i hladne napitke (caffe aparat).

**RASHODI**

Planirani (ostvareni) vlastiti prihodi utrošit će se za materijalne rashode i rashode za nabavu proizvedene dugotrajne imovine.

**PRIJENOS SREDSTAVA IZ PRETHODNE I U SLJEDEĆU GODINU**

Vlastiti prihodi koji se ne utroše u tekućoj godini, očekuje se prijenos u slijedeću godinu.

**IZVOR FINANCIRANJA - 51 POMOĆI EU**

**PRIHODI**

Planirani su prihodi od tekućih pomoći od institucija i tijela EU za 2024. godinu u iznosu od 5.150,00 eura, za 2025. godinu u iznosu od 5.150,00 eura i za 2026. godinu u iznosu od 6.200,00 eura.

Prihodi od pomoći EU se planiraju ostvariti od refundacija rashoda za službena putovanja zaposlenika od raznih institucija i tijela EU.

**RASHODI**

Planirani (ostvareni) prihodi od tekućih pomoći od institucija i tijela EU utrošit će se za rashode za službena putovanja zaposlenika, za naknade troškova osobama izvan radnog odnosa i za bankarske usluge.

**UKUPNE I DOSPJELE OBVEZE**

Prikaz stanja ukupnih i dospjelih obveza na dan 31.12.2022. i na dan 30.06.2023.

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 475.043,72 eura | 464.772,75 eura |
| Dospjele obveze | 0,00 eura | 0,00 eura |